stanford-oval/wikipedia huggingface dataset:
סטיבן אייברי
רצח תרזה הלבק

ב-31 באוקטובר 2005, הצלמת תרזה הלבק הייתה אמורה לפגוש את סטיבן אייברי בביתו, שנמצא בשטח מגרש הגרוטאות של משפחתו. מטרת הפגישה הייתה לצלם את המיני-ואן של אחותו בשביל מודעת מכירה במגזין אוטו טרייד. היא נעלמה באותו היום.
ב-11 בנובמבר, אייברי הואשם ברצח הלבק לאחר שמכוניתה ועצמות חרוכות התגלו בשטח מגרש הגרוטאות. הוא דבק בגרסה האומרת שהרשויות ניסו להפליל אותו בהעלמות הלבק, על מנת להקשות עליו לנצח בתביעה נגד ההרשעה השגויה שלו בתקיפה המינית. על מנת למנוע ניגוד עניינים, מארק ר. רורר, התובע המחוזי של מחוז מניטווק, ביקש מרשויות המחוז השכן להנהיג את החקירה. בכירים ממחלקת השריף של מחוז מניטווק לקחו חלק בחיפושים בטריילר של אייברי, וכן במוסך ובאדמתו. בעקבות כך יצאו האשמות לשיבוש ראיות.
ב-2 במרץ 2006, אחיינו של אייברי, ברנדון דאסי, הואשם בלקיחת חלק ברצח מדרגה ראשונה, הטלת מום בגופה, ובתקיפה מינית מדרגה ראשונה לאחר שהודה בכך בפני החוקרים. מאוחר יותר הוא הורשע במשפט נפרד. עורכי הדין של דאסי הגישו ערר על סמך עקרון "הביאס קורפוס" לבית המשפט המחוזי, בטענה שהזכויות החוקתיות שלו הופרו בכך שלא הייתה לו עזרה משפטית אפקטיבית.
רצח תרזה הלבק > המשפט

קן קרץ, התובע המחוזי של מחוז קלמט, צוות למקרה כתובע מיוחד והשופט במקרה היה פטריק וויליס.
ב-18 במרץ 2007, אייברי נמצא אשם ברצח הלבק וכן בהחזקה לא חוקית של נשק. הוא נמצא לא אשם בהטלת מום בגופה. ב-1 ביוני 2007, הוא נידון למאסר עולם ללא אופציה לשחרור מוקדם על רצח הלבק. הוא גם נידון לחמש שנים מאסר על החזקה לא חוקית של נשק.
בינואר 2016, מגזין "People" דיווח על טיוח בעניין חבר המושבעים במשפטו של אייברי. המגזין גילה שאחד מהמושבעים היה אביו של סגן השריף של מחוז מניטווק, וכן שמושבעת נוספת הייתה אשתו של פקיד המחוז. המושבע ריצ'רד מהאלר, ששוחרר מהמשפט לאחר שהחלו הדיונים בעקבות מקרה חירום משפחתי, העיד לאחר המשפט על מהלכו. לטענתו, בתחילת המשפט שבעה מהמושבעים נטו להצביע על כך שאייברי לא אשם, ונפלא מבינתו איך לבסוף פסקו שהוא אכן אשם. מושבע נוסף אמר ליוצרי "Making a Murderer" שהוא או היא הרגיש/ה מאוימ/ת במהלך המשפט.
רצח תרזה הלבק > ערעורים

באוגוסט 2011, בית המשפט לערעורים של המדינה דחה את בקשותו של אייברי למשפט מחודש. בית המשפט העליון של ויסקונסין דחה את בקשתו לבחינה מחודשת של התיק.
ב-11 בינואר 2016, אייברי הגיש ערעור נוסף, בטענה להפרה של הזכות להליך הוגן. ביום למחרת, עו"ד קתלין זלנר הודיעה שהמשרד שלה ייצג את אייברי.
רצח תרזה הלבק > עצומות

ב-20 בדצמבר 2015, הוקמה עצומה תחת הכותרת "לחנון את בני משפחת אייברי בוויסקונסין ולהעניש את המושחתים שדרסו את האנשים התמימים הללו". הבית הלבן הגיב על העצומה ב-7 בינואר 2016, והצהיר שמכיוון שאייברי ודסי "שניהם אסירי מדינה, ולכן אין ביכולתו של הנשיא לחנון אותם. חנינה במקרה זה צריכה להיות מוגשת ברמת המדינה, על ידי הרשויות הראויות." מושל ויסקונסין סקוט ווקר הצהיר שאין בכוונתו לחנון את אייברי.
עצומה שנייה, שכותרתה "פתיחה בחקירה פדרלית של משרדי השריף במחוז מניטווק ומחוז קלומט, ויסקונסין", הוגשה לבית הלבן ב-7 בינואר 2016.
ראו גם

אנג'לו בואנו
לקריאה נוספת

Griesbach, Michael (2014). The Innocent Killer: A True Story of a Wrongful Conviction (2nd ed.). Chicago: American Bar Association. ISBN 978-1-62722-363-8.
דאריו אסוגו

דאריו קסיה לואיש אֶסוּגוֹ (בפורטוגזית: Dário Cassia Luís Essugo; נולד ב-14 במרץ 2005) הוא כדורגלן פורטוגלי המשחק בעמדת הקשר בלאס פאלמאס מהלה ליגה בהשאלה מספורטינג ליסבון.
קריירה

אסוגו נולד באודיבלאש, באזור המטרופוליני של ליסבון, להורים ממוצא אנגולי, והצטרף לאקדמיית הנוער של ספורטינג ליסבון בגיל 9. ב-16 במרץ 2021, הוא חתם על חוזה המקצועני הראשון שלו, וארבעה ימים לאחר מכן, לפני שהופיע במשחק עבור קבוצת הנוער, המילואים או השחקנים המחליפים, הוא ערך את הופעת הבכורה שלו בליגה הפורטוגלית הראשונה עם הקבוצה הבוגרת, כשנכנס כמחליף מאוחר עבור ז'ואאו מריו בניצחון 0-1 על ויטוריה דה גימארייש; בגיל 16 שנים ו-6 ימים, הוא הפך לשחקן הצעיר ביותר אי פעם שערך את הופעת הבכורה שלו בתולדות המועדון.
ב-7 בדצמבר 2021, אסוגו הפך לשחקן הפורטוגלי הצעיר ביותר שערך את הופעת הבכורה שלו בליגת האלופות של אופ"א, כשנכנס למגרש במחצית השנייה של ההפסד 4-2 בחוץ לאייאקס אמסטרדם בשלב הבתים, בגיל 16 שנים ו-268 ימים. ב-5 במרץ 2022 הוא שבר שיא מועדון נוסף, כשעקף את לואיש פיגו כשחקן הצעיר ביותר בהרכב הפותח בגיל 16 שנים, 11 חודשים ו-17 ימים בניצחון 0-2 בבית על ארוקה.
נבחרת לאומית

אסוגו ייצג את פורטוגל בנבחרות הנוער. הוא זומן לאליפות אירופה עד גיל 17 של אופ"א 2022 בישראל, והבקיע ברבע הגמר נגד צרפת (2-2 לאחר 120 דקות, הפסד 5–6 בבעיטות הכרעה מ-11 מטרים).
הערות שוליים

↑  Liga Campeões: Ajax-Sporting, 4-2 (crónica), maisfutebol
↑  Já se conhece a convocatória final de Portugal para o Europeu sub-17, jn
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאריו אסוגו".
Anti-Hero (שיר)

"Anti-Hero" (בעברית: "אנטי-גיבור") הוא סינגל שהוקלט על ידי הזמרת-יוצרת האמריקאית טיילור סוויפט. זו הרצועה השלישית באלבום האולפן העשירי של סוויפט, Midnights, שיצא לאור ב-21 באוקטובר 2022 תחת ריפבליק רקורדס. נכתב והופק על ידי סוויפט וג'ק אנטונוף, ומתמקד בחוסר הביטחון הנפשי של הזמרת ובבעיות דה-פרסונליזציה שחוותה בחייה. ב-24 באוקטובר נשלח לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights. כמו כן, הוא נכלל ברשימת השירים של סיבוב ההופעות השישי של הזמרת, "The Eras Tour".
מבקרי המוזיקה העכשווית שיבחו את "Anti-Hero" על מילותיו, קצבו הקליט, כלי הנגינה השונים שעליהם הוא מבוסס וקולה של סוויפט. כמה מגזיני מוזיקה אף טענו כי מדובר בסינגל הטוב ביותר של הזמרת אי פעם. דירוגי סוף השנה הכתירו אותו כאחד השירים האהובים ביותר בשנת 2022. הווידאו קליפ הרשמי שלו, שהופק ובוים על ידי סוויפט, הוקרן בבכורה בערוץ היוטיוב שלה ב-21 באוקטובר גם כן. הוא מתאר את פחדיה, חוסר הביטחון והפרעות האכילה שלה. "Anti-Hero" זכה להצלחה מסחרית גבוה, ושלט בכמעט כל פורמטי המכירות השונים: הורדות דיגיטליות, הזרמת מוזיקה והשמעות ברדיו. הוא שבר שיא עולמי עבור מספר ההשמעות הגבוה ביותר לשיר ביום הראשון לצאתו בספוטיפיי (17,000,000). כמו כן, הגיע לעשרת השירים העליונים במצעדי המוזיקה השונים בארבעים מדינות שונות, דוגמת אוסטרליה, בלגיה, קנדה, קרואטיה, אירלנד, ישראל, ניו זילנד, הממלכה המאוחדת וארצות הברית. "Anti-Hero" נכנס למצעד הבילבורד גלובל 200 במקום הראשון – שירה השני של סוויפט שעושה זאת לאחר "All Too Well (10 Minute Version) (Taylor's Version)".
בארצות הברית הפך "Anti-Hero" לשירה התשיעי של סוויפט שמגיע לפסגת הבילבורד הוט 100 ולשיר הנמכר ביותר ב-2022. כמו כן, הוא סימן את הצלחתה הראשונה של הזמרת בפלטפורמת הרדיו לאחר "Delicate": דורג במקום הראשון במצעד שירי הרדיו, מצעד הפופ איירפליי, מצעד 40 השירים למבוגרים ומצעד השירים העכשוויים למבוגרים. רמיקס לשיר בהשתתפות להקת בליצ'רס יצא לאור ב-7 בנובמבר.
רקע

ב-28 באוגוסט 2022 הכריזה סוויפט על תאריך פרסומו של אלבום האולפן העשירי שלה, Midnights. רשימת רצועותיו לא נחשפה מיד. אנטונוף, שעבד איתה מאז הוצאת 1989 ב-2014, אושר כמפיק האלבום דרך סרטון שפורסם בעמוד האינסטגרם של סוויפט ב-16 בספטמבר בשם "The making of Midnights".‏ החל מ-21 בספטמבר החלה לחשוף את שמות הרצועות באמצעות מספר סרטוני טיקטוק קצרים בשם "Midnights Mayhem with Me". בסדרה פורסמו שלושה־עשר סרטונים, כששם אחד נחשף כל פעם בתורו. בסרטון סוויפט סובבה גלגל מזל המכיל 13 כדורי פינג פונג ממוספרים. בכל פעם כדור אקראי יצא מהגלגל, וסוופיט הייתה מקריאה את שם הרצועה בהתאם למספר שהוגרל לתוך טלפון. בפרק השישי, שעלה לאוויר ב-3 באוקטובר, הכריזה על "Anti-Hero" כשם הרצועה השלישית של האלבום.
כתיבה

אני לא חושבת שהתמקדתי כל כך בחוסר הביטחון שלי בעבר. אני נאבקת הרבה בעובדה שחיי הפכו לגדולים ומוכרים בצורה בלתי ניתנת לשליטה. אני לא מרגישה בן אדם רגיל. השיר הזה הוא מעין סיור בכל הדברים שאני לא אוהבת בעצמי. כולנו שונאים דברים בעצמנו. אם־כי אנחנו צריכים להשלים גם עם ההיבטים החיוביים שלנו וגם עם השליליים. אז כן, אני אוהבת את ה"אנטי-גיבור" שלי, כי אני סבורה שהוא כן.
סוויפט פרסמה סרטון קצר באינסטגרם שלה, ואמרה ש-"Anti-Hero" נמנה בין השירים האהובים עליה אי פעם. לטענתה, הוא בוחן את חוסר הביטחון הנפשי שלה לעומק, ומפרטו את הדברים שהיא שונאת בעצמה ואת המאבק בין להיות מפורסמת לפרטיותה האישית.
"Anti-Hero" הוא שיר פופ-רוק עם שילוב של סוגת הסינת' פופ. הוא מושפע מצלילי מוזיקת הרוק שהייתה נפוצה בשנות ה-80 של המאה ה-20. מנגינת הבסיס שלו הוכנה באמצעות לולאת תופים שיטתית ונגינה בסינתיסייזר. מילותיו מביעות את הביקורת של סוויפט על עצמה בענייני חוסר הביטחון, החרדה והדיכאון שלה. היא אף מכנה אותה כ"בעיה" בסיפור. קשת הנושאים הרחבה בהן היא מתמקדת בשיר מונה את הגוסטינג, הסוואה של נרקיסיזם באמצעות זולתנות וחוסר היכולת שלה להתיידד עם אנשים פרטיים בשל מעמדה הציבורי. מבחינה מלודית, שרה סוויפט בפלסט בבתים, ואילו בפזמון היא חוזרת על המשפט "It's me, hi, I'm the problem, it's me" ("זאת אני, היי, אני הבעיה, זאת אני") באמצעות הרגיסטר המודאלי באופן מונוטוני. בשורה "Sometimes I feel like everybody is a sexy baby, and I'm a monster on the hill" מתייחסת לסדרת הטלוויזיה רוק 30.‏ "Anti-Hero" נכתב בסולם מי מז'ור בקצב של 97 פעימות לדקה אחד האקורדים A–E–B–C♯m. קולה של סוויפט נע בין התו מי באוקטובה השלישית לתו סי דיאז באוקטבה החמישית.
הוצאה לאור וקידום

ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום. נכתב בו כי הווידאו קליפ של "Anti-Hero" יפורסם ביום השקת Midnights.‏ ב-21 באוקטובר שלחה יוניברסל מיוזיק גרופ את "Anti-Hero" לתחנות הרדיו האיטלקיות. ב-24 באוקטובר נשלח על ידי ריפבליק רקורדס לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights.‏ ב-7 בנובמבר 2022 יצא רמיקס לשיר בהשתתפות להקת בליצ'רס של ג'ק אנטונוף. הוא הופץ כהורדה דיגיטילית בלבד, ולמחרת יצא לפלטפורמות הסטרימינג השונות.
ביקורות

"Anti-Hero" זכה לשבחים אוניברסלית מפי מבקרי המוזיקה. מייגן לפייר מ-Exclaim! כינתה אותו כבחירה הטובה ביותר של סוויפט לסינגל מזה שנים. אוליבה הורן מעיתון Pitchfork ציינה כי "Anti-Hero" מציף את הפגמים והטעויות של הזמרת מעבר לפני המים, ותיארה אותו כשילוב של סגנון פופי מ-1989, נוירוטיות של Reputation וכישרון כתיבה מ-Folklore ומ-Evermore.‏ בריטני ספנוס מ-Rolling Stone אהבה את הגשר של השיר, ולטענתה, אמרה כי מדובר ברצועה הבולטת ביותר של האלבום Midnights.‏ לורן ג'קסון מ-The New Yorker שיבחה את הפקתו, הפזמון שלו, החריזה בו וקולה של סוויפט. לינדזי זולאדז' מ-The New York Times טענה כי "Anti-Hero" קליט וזכיר מאוד, וזה מה שהופך אותו ללהיט. כריס וילמן מ-Variety ציין לטובה את החושפניות שסוויפט מציגה על פגמיה ועל טעויותיה. בנוסף, הוא טען כי השיר הוא תולעת אוזניים.
המבקר אלכסיס פטרידיס מ-The Guardian טען כי "Anti-Hero" הוא ליטניה על תיעוב ושנאה עצמית לצד ביטחון גבוהה. ”סוויפט כבר לא מרגישה שהיא צריכה להתחרות באותם תנאים כמו עמיתיה” – אמר. ג'ייסון ליפשוץ מ-Billboard הכתיר אותו כשיר הטוב ביותר ב-Midnights בנימוק שהפקתו והביקורת העצמית המוצגת בו ראויה להערכה. הלן בראון מ-The Independent כינתה את "Anti-Hero" כשיר מצוין, ושיבחה על השימוש בדימויים הנהדרים והסוריאליסטיים ששימשו את סוויפט בכתיבתו. כשכתבה עבור The Observer בחרה קיטי אמפייר ב-"Anti-Hero" כאחת מהרצועות המרתקות באלבום בשל ההלקאה העצמית האפלה שלו. קארל וילסון מ-Slate ציין לטובה את כישרון הכתיבה של סוויפט ואת תהליך חיבור השיר. וילסון גם העריך את היכולות הווקאליות שלה, והשווה אותה לרמת השירה של קייט בוש. ג'ון מרפי מ-MusicOMH טען כי מדובר באחד מהשירים הטובים סוויפט חיברה אי-פעם.
ביקורות > רשימות סוף שנה

| מפרסם | רשימה | דירוג | הערה |
| --- | --- | --- | --- |
| BBC | 25 השירים הטובים ביותר של 2022 | 4 |  |
| Billboard | 100 השירים הטובים ביותר של 2022 | 5 |  |
| DIY | הרצועות הטובות ב-2022 על פי DIY | 5 |  |
| Entertainment Weekly | 10 השירים הטובים ביותר של 2022 | 7 |  |
| Los Angeles Times | 100 השירים הטובים ביותר של 2022 | 9 |  |
| NPR | 100 השירים הטובים ביותר של 2022 | 33 |  |
| The New York Times | השירים הטובים ביותר של 2022 על פי לינדזי זולאד | 5 |  |
| NME | 50 השירים הטובים ביותר של 2022 | 17 |  |
| Paste | 50 השירים הטובים ביותר של 2022 | 14 |  |
| Pitchfork | 100 השירים הטובים ביותר של 2022 | 44 |  |
| Slant Magazine | 50 השירים הטובים ביותר של 2022 | 2 |  |
| Time Out | 22 השירים הטובים ביותר של 2022 | 15 |  |
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 364 |  |
וידאו קליפ

ב-21 באוקטובר בשעה 08:00 (שעון הקיץ המזרחי, EDT) הועלה הווידאו קליפ של "Anti-Hero", שבוים על ידי סוויפט, ליוטיוב.
תחילה מבצעת סוויפט את הבית הראשון של השיר במטבח בביתה הפרוורי, שמעוצב בסגנון שנות השבעים. לזמן קצר היא מוקפת ברוחות רפאים שמסתתרות תחת סדין לבן. היא פותחת את דלתה וחושפת את גרסתה הצעירה, המגלמת את דמותה של סוויפט מתחילת העשור השני של המאה ה-21. שתי הגרסאות יושבות יחד, שותות משקאות אלכוהוליים ושרות יחד את הפזמון, כשדמותה הנוכחית מנגנת בגיטרה כחולה בזמן שגרסתה הצעירה, ה"אנטי-גיבור" שלה, מרסקת את אותה הגיטרה על הרצפה. בבית השני נחשפת גרסה שלישית של סוויפט, עצומת ממדים שזוחלת לארוחת הערב בביתם של שכנים. אדם שנכח בשולחן יורה חץ ללבה של הענקית, והיא נועצת בו מבט מזועזע אך לא מבוהל. לאחר מכן היא אוכלת את מטעמי השולחן לבדה. בסצנה הבאה מוצגת שיחה קולנית בין בניה (מייק בירביגליה וג'ון ארלי) וכלתה (מרי אליזבת אליס) בזמן ההלוויה שלה. גרסה הרביעית והאחרונה שלה מציצה מתוך ארון הקבורה שלה. שלושת הנוכחים מתקוטטים על נושאים משפחתיים שונים, בזמן שהם מנסים להבין את צוואתה. על פיה, לילדיה יועברו 13 סנט וכל נכסיה יוקדשו לחתולים שלה. הקליפ מסתיים כשאר שתי הגרסאות הראשונות של סוויפט יושבות על גג ומציעות לגרסה ענקית בקבוק יין.
וידאו קליפ > קבלה

הסצנה אשר רמזה למאבקה של סוויפט בהפרעות אכילה זכתה לתגובות מעורבות. הסצנה מתארת כיצד סוויפט צועדת מדוכאת לעבר המשקל אשר נכתב עליו "fat" ("שמנה"), וגורמת לסוויפט השנייה, המאושרת יותר, להניד את ראשה בביטול. בעקבות כך, נפוצו במדיות החברתיות טענות המאשימות את סוויפט בשמנופוביה. כנגד האשמות יצאו פרסומים כמו העיתון הבריטי אינדפנדנט ותוכנית הטלוויזיה The View (אנ') אשר טענו כי בהתחשב בהיסטוריה שלה עם הפרעות אכילה, היא לא צריכה "לרכך" את הטראומה שלה כדי להפוך את הביטוי האמנותי שלה ל"קל עיכול" לקהל. הם הדגישו שהמטרה של האנטי-גיבור היא להמחיש את "הפעולה המעוותת של המוח שלה כשהייתה במצוקה של הפרעת אכילה".
בעקבות הביקורת הסירה אפל מיוזיק את הסצנה המדוברת מהקליפ, אם כי ביוטיוב היא עדיין קיימת. לאחר כשבוע הסירה סוויפט בעצמה את התצלום מהווידאו קליפ בערוץ היוטיוב שלה.
פרסים ומועמדויות

| ארגון | שנה | קטגוריה | תוצאה | הערות |
| --- | --- | --- | --- | --- |
| פרס בחירת הקהל | 2022 | הווידאו קליפ הטוב ביותר של 2022 | זכייה |  |
| פרסי קפריצ'ו | 2022 | הלהיט הבין-לאומי של השנה | זכייה |  |
| פרסי המוזיקה של היט FM | 2023 | עשרת הסינגלים הטובים ביותר של 2022 | זכייה |  |
| פרסי ההצטיינות של ADG | 2023 | הווידאו קליפ הטוב ביותר | מועמדות |  |
| פרסי המוזיקה של iHeartRadio | 2023 | שיר השנה | זכייה |  |
| פרסי המוזיקה של iHeartRadio | 2023 | הליריקה הטובה ביותר | זכייה |  |
| פרסי המוזיקה של iHeartRadio | 2023 | הווידאו קליפ הטוב ביותר | מועמדות |  |
| פרסי המוזיקה הבריטית | 2023 | השיר הבין-לאומי הטוב ביותר | מועמדות |  |
| פרסי ג'אפה | 2023 | השיר הבין-לאומי הטוב ביותר | מועמדות |  |
| פרסי גלובל | 2023 | השיר הטוב ביותר | מועמדות |  |
| פרסי בחירת הילדים של ניקלודיאון | 2023 | השיר האהוב ביותר | מועמדות |  |
רשימת השמעה

| 0 | 1 | 2 |
| --- | --- | --- |
|  |  הורדה דיגיטלית וסטרימינג "Anti-Hero" –‏ 3:21  "Anti-Hero" (רמיקס של אילניום) – 4:27  "Anti-Hero" (גרסה אקוסטית) – 3:16 הורדה דיגיטלית "Anti-Hero" (גרסה אינסטרומנטלית) – 3:21  "Anti-Hero" (רמיקס של קנגס) – 3:55 |  הורדה דיגיטלית וסטרימינג – סינגל "Anti-Hero" (בהשתתפות להקת בליצ'רס) – 3:48  "Anti-Hero" –‏ 3:21 הורדה דיגיטלית וסטרימינג – רמיקסים "Anti-Hero" (בהשתתפות להקת בליצ'רס) – 3:48  "Anti-Hero" (רמיקס של רוזלבט) – 4:59  "Anti-Hero" (רמיקס של קנגס) – 3:14  "Anti-Hero" (רמיקס של ג'יידה ג'י) – 3:35  "Anti-Hero" – ‏3:21 |
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 1 |  |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 1 |  |
|  אוקראינה | טופ-היט | 28 |  |
|  אינדונזיה | אינדונזיה הוט 100 | 1 |  |
|  איסלנד | הפלייליסט | 4 |  |
|  איטליה | מצעד הסינגלים האיטלקי | 26 |  |
|  אירלנד | מצעד הסינגלים האירי | 1 |  |
|  אל סלוודור | מוניטור לטינו | 14 |  |
|  ארגנטינה | ארגנטינה הוט 100 | 40 |  |
|  ארצות הברית | בילבורד הוט 100 | 1 |  |
|  ארצות הברית | מצעד הדאנס/מיקס שואו איירפליי | 3 |  |
|  ארצות הברית | מצעד הפופ איירפליי | 1 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 השירים למבוגרים | 1 |  |
|  בולגריה | BAMP | 6 |  |
|  ברזיל | טופ 100 ברזיל | 8 |  |
|  גרמניה | GfK – טופ 100 | 7 |  |
|  גרמניה | BVMI | 1 |  |
|  דנמרק | היטליסטן | 7 |  |
|  דרום אפריקה | אנטרטיינמנט מוניטורינג אפריקה | 3 |  |
|  הודו | IMI | 4 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדיים | 9 |  |
|  הונגריה | Rádiós Top 40 | 26 |  |
|  הונגריה | מצעד 40 השירים | 31 |  |
|  הונגריה | מצעד 40 שירי הסטרימינג | 8 |  |
|  הונג קונג | IFPI Hong Kong Group | 6 |  |
|  הממלכה המאוחדת | מצעד הסינגלים הבריטי | 1 |  |
|  הפיליפינים | בילבורד הפיליפינים | 1 |  |
|  וייטנאם | וייטנאם הוט 100 | 2 |  |
|  ולוניה | אולטראטופ 40 | 13 |  |
|  טאיוואן | ג'י-מיוזיק | 5 |  |
|  יוון | IFPI Greece | 2 |  |
|  יפן | יפן הוט 100 | 34 |  |
|  ישראל | מדיה פורסט ישראל | 6 |  |
|  לבנון | מצעד 20 העליונים הרשמי של לבנון | 3 |  |
|  לוקסמבורג | בילבורד | 6 |  |
|  לטביה | לטביה טופ 40 | 1 |  |
|  ליטא | AGATA | 5 |  |
|  מלזיה | RIM | 1 |  |
|  מקסיקו | טופ 100 – מקסיקו | - |  |
|  מקסיקו | מצעד שירי האיירפליי | 8 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 1 |  |
|  סלובקיה | ČNS IFPI | 11 |  |
|  ספרד | PROMUSICAE | 14 |  |
|  פוארטו ריקו | מוניטור לטינו | 17 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 1 |  |
|  פנמה | מוניטור לטינו | 10 |  |
|  פרגוואי | מוניטור לטינו | 9 |  |
|  צ'כיה | ČNS IFPI | 2 |  |
|  צרפת | SNEP | 32 |  |
|  קוריאה הדרומית | סירקל צ'ארט | 174 |  |
|  קנדה | קנדה הוט 100 | 1 |  |
|  קנדה | מצעד ה-AC איירפליי | 1 |  |
|  קנדה | מצעד 40 שירי ה-CHR איירפליי | 2 |  |
|  קנדה | מצעד ה-AC החמים איירפליי | 1 |  |
|  קרואטיה | טופ ליסטה | 1 |  |
|  רומניה | מצעד השירים הרומני | 17 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 6 |  |
|   ‏‏‏  מצעדים ודירוגים חודשיים (2023)> מדינה |   ‏‏‏  מצעדים ודירוגים חודשיים (2023)> מצעד |   ‏‏‏  מצעדים ודירוגים חודשיים (2023)> מיקום שיא |   ‏‏‏  מצעדים ודירוגים חודשיים (2023)>  |
| --- | --- | --- | --- |
|  אוקראינה | טופ-היט | 78 |  |
מיקומי שיא > מצעדי סוף שנה

|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  אוסטרליה | מצעד הסינגלים האוסטרלי | 43 |  |
|  גרמניה | GfK – טופ 100 | 100 |  |
|  הולנד | מצעד 40 הסינגלים ההולנדיים | 54 |  |
|  הממלכה המאוחדת | מצעד הסינגלים הבריטי | 59 |  |
|  לטביה | לטביה טופ 40 | 52 |  |
|  פלנדריה | אולטראטופ 50 | 94 |  |
|  שווייץ | המצעד השווייצרי | 97 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 8 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי הסטרימינג | 5 |  |
|  ארצות הברית | מצעד שירי הרדיו | 3 |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד הפופ איירפליי | 9 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד 40 השירים למבוגרים | 2 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 63 |  |
|  עולמי | בילבורד גלובל ללא ארצות הברית | 111 |  |
|  ארצות הברית | מצעד השירים העכשוויים למבוגרים | 6 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 5× | 350,000 |
| אוסטריה (IFPI Austria) | זהב | 15,000 |
| בלגיה (BEA) | זהב | 20,000 |
| קנדה (Music Canada) | פלטינה ×2 | 160,000 |
| דנמרק (IFPI Danmark) | זהב | 45,000 |
| צרפת (SNEP) | זהב | 100,000 |
| גרמניה (BVMI) | זהב | 200,000 |
| איטליה (FIMI) | פלטינה | 100,000 |
| מקסיקו (AMPROFON) | זהב | 70,000 |
| ניו זילנד (RMNZ) | פלטינה ×2 | 60,000 |
| נורווגיה (IFPI Norway) | זהב | 30,000 |
| פולין (ZPAV) | זהב | 25,000 |
| פורטוגל (AFP) | פלטינה | 10,000 |
| ספרד (PROMUSICAE) | זהב | 30,000 |
| הממלכה המאוחדת (BPI) | פלטינה | 600,000 |
סטרימינג
| יון (IFPI Greece) | זהב | 1,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| איטליה | 21 באוקטובר 2022 | איירפליי | מקורית | יוניברסל מיוזיק גרופ |  |
| ארצות הברית | 21 באוקטובר 2022 | הורדה דיגיטלית | מקורית | ריפבליק רקורדס |  |
| ארצות הברית | 24 באוקטובר 2022 | מוזיקה עכשווית למבוגרים ‏•‏‏ מוזיקה עכשווית | מקורית | ריפבליק רקורדס |  |
| ארצות הברית | 25 באוקטובר 2022 | רדיו להיטים עכשוויים | מקורית | ריפבליק רקורדס |  |
| ארצות הברית | 3 בנובמבר 2022 | הורדה דיגיטלית | גרסה אינסטרומנטלית | ריפבליק רקורדס |  |
| ארצות הברית | 7 בנובמבר 2022 | הורדה דיגיטלית | רמיקס בהשתתפות בליצ'רס | ריפבליק רקורדס |  |
| עולם | 8 בנובמבר 2022 | הורדה דיגיטלית ‏•‏‏ הזרמת מוזיקה | רמיקס בהשתתפות בליצ'רס | ריפבליק רקורדס |  |
| ארצות הברית | 9 בנובמבר 2022 | הורדה דיגיטלית | רמיקס של רוזלבט | ריפבליק רקורדס |  |
| ארצות הברית | 10 בנובמבר 2022 | הורדה דיגיטלית | רמיקס של קנגס | ריפבליק רקורדס |  |
| ארצות הברית | 10 בנובמבר 2022 | הורדה דיגיטלית | רמיקס של ג'יידה ג'יי | ריפבליק רקורדס |  |
| ארצות הברית | 11 בנובמבר 2022 | הורדה דיגיטלית | גרסה אקוסטית | ריפבליק רקורדס |  |
| ארצות הברית | 11 בנובמבר 2022 | הורדה דיגיטלית | רמיקס של קנגס | ריפבליק רקורדס |  |
| עולם | 11 בנובמבר 2022 | הורדה דיגיטלית ‏•‏‏ סטרימינג | רמיקסים | ריפבליק רקורדס |  |
| ארצות הברית | 17 בנובמבר 2022 | הורדה דיגיטלית | רמיקס של אילניום | ריפבליק רקורדס |  |
| עולם | 18 בנובמבר 2022 | הורדה דיגיטלית ‏•‏‏ סטרימינג | רמיקס של אילניום | ריפבליק רקורדס |  |
| עולם | 25 בנובמבר 2022 | הורדה דיגיטלית ‏•‏‏ סטרימינג | גרסה אקוסטית | ריפבליק רקורדס |  |
גלריית עטיפות

עטיפת הרמיקס בהשתתפות להקת בליצ'רס
עטיפת הגרסה האוקסטית
עטיפת הגרסה האינסטרומנטלית
עטיפת הרמיקס של אילניום
עטיפת הרמיקס של ג'יידה ג'יי
עטיפת הרמיקס של רוזלבט
עטיפת הרמיקס של קנגס
עטיפת הרמיקס המורחב של קנגס
ביאורים

↑  לאחר "Shake It Off"‏ (2014), "Cardigan"‏ (2020), "Willow"‏ (2020) ו-"All Too Well (10 Minute Version)"‏ (2021). חמישה משיריה של אריאנה גרנדה גם כן דורגו במקום הראשון בשבוע הראשון לצאתם, אך שניים מהם ("Stuck with U" ו-"Rain on Me") היו דואטים.
↑  לאחר Folklore ו-"Cardigan",‏ Evermore ו-"Willow" ו-Red (Taylor's Version) ו-"All Too Well (10 Minute Version)".
יעקב פיקר

אין תמונה חופשית
יעקב פּיקֶר (1911 – 27 בספטמבר 1981) היה מנכ"ל משרד המסחר והתעשייה והמפקח על הביטוח במשרד האוצר.